รัฐบาลไทย-ข่าวทำเนียบรัฐบาล-รปอ.ณัฏฐิญา นั่งหัวโต้ะ มอบแนวทางการประเมินความคุ้มค่าการขับเคลื่อนนโยบาย การวัดมูลค่าทางเศรษฐกิจและสังคมอย่างยั่งยืน
วันศุกร์ที่ 21 เมษายน 2566
21/04/2566
รปอ.ณัฏฐิญา นั่งหัวโต้ะ มอบแนวทางการประเมินความคุ้มค่าการขับเคลื่อนนโยบาย การวัดมูลค่าทางเศรษฐกิจและสังคมอย่างยั่งยืน
รปอ.ณัฏฐิญา นั่งหัวโต้ะ มอบแนวทางการประเมินความคุ้มค่าการขับเคลื่อนนโยบาย การวัดมูลค่าทางเศรษฐกิจและสังคมอย่างยั่งยืน
รปอ.ณัฏฐิญา นั่งหัวโต้ะ มอบแนวทางการประเมินความคุ้มค่าการขับเคลื่อนนโยบาย การวัดมูลค่าทางเศรษฐกิจและสังคมอย่างยั่งยืน เน้นย้ําตอบโจทย์ MIND 4 มิติ เชื่อมโยงแผนยุทธศาสตร์ฯ และความคุ้มค่ากับงบประมาณ ภายใต้การบูรณาการกับฐานข้อมูลกลาง i-Single Form และระบบ i-Industry ของกระทรวง
เมื่อวันที่ 20 เมษายน 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมชี้แจงแนวทางวัดและประเมินผลเชิงนโยบาย การติดตามและประเมินผลการดําเนินงานตามมิติ MIND ของกระทรวงอุตสาหกรรม แผนยุทธศาสตร์ของสํานักงานปลัดกระทรวงอุตสาหกรรม ประจําปีงบประมาณ พ.ศ.2566 และการประเมินผลความคุ้มค่าการยกระดับสินค้าเกษตรอุตสาหกรรม 1 จังหวัด 1 ชุมชน (One Province One Agro - Industrial Community : OPOAI-C) ประจําปีงบประมาณ พ.ศ. 2564 - 2566 เตรียมพร้อมในการเข้าสู่ตลาดสมัยใหม่ (Modern Trade) เพื่อให้หน่วยงานในสังกัด สปอ. ทราบถึงแนวทางการประเมินผลการดําเนินการดังกล่าว ที่เชื่อมโยงกับระบบ i-Single Form ที่จะใช้ประโยชน์ข้อมูลจากการประเมินในระดับผลลัพธ์ภายใต้ระะบบ i-Industry ของกระทรวงอุตสาหกรรม โดยมีบริษัท ทริส คอร์ปปอเรชั่น จํากัด เป็นผู้ชี้แจงวิธีการดําเนินการติดตามและประเมินผล โอกาสนี้ นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม พร้อมด้วยผู้บริหารจากส่วนกลางและส่วนภูมิภาค และเจ้าหน้าที่กระทรวงอุตสาหกรรมที่เกี่ยวข้องเข้าร่วมประชุมด้วย ณ ห้องประชุม อก.1 ชั้น 2 อาคาร สปอ. และผ่านระบบ Zoom Meeting
รปอ.ณัฏฐิญา กล่าวว่า การประเมินผลการดําเนินงาน นับว่ามีความสําคัญเป็นอย่างยิ่ง ทําให้หน่วยงานทราบผลสะท้อนจากการทํางานที่ผ่านมา เพื่อนําไปเป็นข้อมูลในการพัฒนา ปรับปรุงแผนงานให้มีประสิทธิภาพมากยิ่งขึ้น โดยเฉพาะโครงการที่ดําเนินการมาเป็นเวลานาน จําเป็นต้องวิเคราะห์ความสําเร็จ ผลลัพธ์ และมูลค่าทางเศรษฐกิจ รวมถึงความสอดคล้องกับแผนการปฏิบัติราชการ ยุทธศาสตร์ชาติ และกระทรวงอุตสาหกรรม เพื่อให้เกิดความคุ้มค่ากับงบประมาณที่ได้ดําเนินการสูงสุด ส่วนในด้านการดําเนินการตามนโยบาย MIND ทั้ง 4 มิติ ทุกหน่วยงานต้องทําความเข้าใจที่ตรงกัน ซึ่งนโยบายดังกล่าว เป็นการบูรณาการให้สถานประกอบการนํานโยบายทั้ง 4 มิติไปดําเนินการให้ครอบคลุม คือ ความสําเร็จทางธุรกิจ การดูแลสังคม การรักษาสิ่งแวดล้อม และการกระจายรายได้ เพื่อให้ธุรกิจเกิดศักยภาพนําไปสู่ความยั่งยืนอย่างสมดุล
ทั้งนี้ ได้เน้นย้ําให้ สอจ. พิจารณาผู้ประกอบการที่เข้าร่วมโครงการฯ ควรเป็นกลุ่มที่สะท้อนให้เห็นถึงอุตสาหกรรมหลักหรือเศรษฐกิจที่สําคัญในพื้นที่ รวมถึงการให้สถานประกอบการที่ยังไม่มีมาตรฐานเข้าร่วมโครงการ เพื่อปรับปรุงให้มีการประกอบการที่ดี เป็นมิตรและสร้างการกระจายรายได้ไปสู่ชุมชน นอกจากนี้ ในการพัฒนาผลิตภัณฑ์ให้กับผู้ประกอบการ ควรคํานึกถึงความสอคคล้องกับความต้องการของตลอด เพื่อเพิ่มมูลค่าและสามารถต่อยอดสินค้าไปสู่เชิงพาณิชย์ได้
สําหรับการติดตามและประเมินผลในครั้งนี้ ได้บริษัท เอกชน เข้ามาช่วยดําเนินการ ซึ่งคาดว่าจะทําให้ข้าราชการผู้ปฏิบัติงานสามารถมองเห็นภาพต่าง ๆ ในการดําเนินงานที่ชัดเจนมากขึ้น ทั้งในด้านสิ่งที่ควรดําเนินการเพิ่มเติม การปรับปรุงให้มีประสิทธิภาพมากขึ้น ความสอดคล้องกับนโยบายของกระทรวงอุตสาหกรรม และที่สําคัญมีความคุ้มค่าทางเศรษฐกิจและงบประมาณ เพื่อให้โครงการต่าง ๆ ที่ สปอ. ดําเนินการประสบความสําเร็จ สร้างความเชื่อมั่นต่อภาคอุตสาหกรรมได้มากขึ้น และส่งผลให้เกิดการยกระดับสถานประกอบการให้ดียิ่งขึ้นต่อไป